### Beslutning

Godkendt.

Afbud: Freja Simonsen

### Sagsfremstilling

## Resume og sagens baggrund

Kommunalbestyrelsen besluttede den 2. juni 2024 at imødekomme skolebestyrelsen ved Løve-Ørslev Skoles anmodning om at sammenlægge matriklerne [adresse] og Løve. I forbindelse med sammenlægningen af skolens to matrikler, som sker fra august 2025, ønsker skolebestyrelsen en ændring af skolens navn fra "Løve-Ørslev Skole" til "Løve Skole".

## Indstillinger

Direktøren indstiller, at det besluttes at ændre skolens navn fra "Løve-Ørslev Skole" til "Løve Skole" som skolebestyrelsen anmoder om.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Skolebestyrelsen for Løve-Ørslev Skole har den 29. april 2025 henvendt sig med anmodning om, at skolens navn ændres fra Løve-Ørslev Skole til Løve Skole.

Baggrunden for anmodningen er at afspejle den virkelighed og praksis, som allerede eksisterer i både lokalområdet og den offentlige kommunikation.

MED-udvalget på [adresse] støtter skolebestyrelsens ønske om at ændre skolens navn. Ændringen vurderes at være et vigtigt led i arbejdet med at skabe en fælles identitet for den sammenlagte skole og vil bidrage til en klar og ensartet kommunikation både internt og eksternt.

Navneændringen på [adresse] er en lokal beslutning, som ikke har konsekvens for de øvrige folkeskoler. Ønsket om ændring af navn kommer fra skolebestyrelsen, og støttes af skolens MED udvalg. På den baggrund vurderer administrationen at de berørte parter allerede har afgivet deres udtalelse, og der ikke er behov for yderligere høring.

Såfremt navneændringen besluttes, så vil navnet administrativt blive opdateret i den gældende styrelsesvedtægt for Kalundborgs Skolevæsen.

## Økonomiske konsekvenser

Ingen.

### Sagens forløb

04/06/2025 Børn- og Familieudvalget
Anbefales.
18/06/2025 Økonomiudvalget
Anbefales.